Terveys ja hyvinvointi ovat meille Haltilaisille tärkeitä. Edistämme näitä kannustamalla ihmisiä liikkumaan ja ulkoilemaan lempilajiensa parissa. Ulkona liikkuessa, etenkin kevät- ja kesäaikaan, tärkeäksi seikaksi muodostuu auringon vahingolliselta UV-säteilyltä suojautuminen. Iloksemme pystymme tarjoamaan ulkona liikkujille hyvän valikoiman UV-suojattuja kesävaatteita, joihin on uudella kudontatekniikalla saatu jopa UPF 30-40+ suoja. Emme lisää tuotteisiimme kemiallisia viimeistelyä UV-kertoimen parantamiseksi. UV-suojalla tarkoitetaan suojaa auringon tuottamaa ultraviolettisäteitä vastaan. Se määritellään numeroilla, jotka tarkoittavat UV-kerrointa. Haltin tuotteiden UV-suoja on mitattu ihotyypin 2 mukaan. Tällöin suojakerroin 40 antaa 13 tunnin suojan palamista vastaan. Huomaathan, että on erittän tärkeää suojautua auringon säteilyltä myös muilla keinoilla. UPF-suoja kuluu vaatteesta noin 30 pesukerran jälkeen.